
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 145/12077/07.10.2024


R E F E R A T   D E   A P R O B A R E 
privind rectificarea  bugetului local al Municipiului Brad pe anul 2024

 	La bugetul local al Municipiului Brad pe anul 2024 s-au încasat venituri în plus față de cele prognozate în cuantum de 1.092,30 mii lei din care:
               - suma de 15 mii lei provenită din sponsorizări;
               - suma de 0,09 mii lei reprezentând venituri din valorificarea unor bunuri;
               - suma de 187,21 provenită din sume alocate de către Ministerul Dezvoltării Lucrărilor Publice și Administrației, reprezentând transfer sume din PNRR pentru proiectul ”Construirea de locuințe nZEB pentru tineri în Municipiul Brad”;
                - suma de 390 mii lei, reprezentând sume defalcate din T.V.A. pentru finanțarea cheltuielilor descentralizate, respectiv pentru plata asistenților personali ai persoanelor cu handicap grav și a indemnizațiilor persoanelor cu handicap grav, conform adresei Administrației Județene a Finanțelor Publice Hunedoara nr. 19895/04.10.2024, înregistrată la Primăria Municipiului Brad sub nr. 45914/07.10.2024;
                 - suma de 500 mii lei alocată de către Consiliul Județean Hunedoara din bugetul propriu al Județului pe anul 2024 în vederea realizării Monumentului de For Public ”Avram Iancu – Erou Martir al Națiunii Române”.
	Astfel, veniturile se stabilesc în sumă de 76.905,59 mii lei, iar cheltuielile în sumă de 80.783,19 mii lei, astfel cum rezultă din Referatul nr. 45008/07.10.2024 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Urmare celor de mai sus, veniturile bugetului local al Municipiului Brad pe anul 2024 se majorează cu suma de 1.092,30 mii lei la următoarele capitole bugetare:
- 11.02.  ”Sume defalcate din T.V.A.” ................................................   390,00 mii lei;
 - 37.02.  ”Transferuri voluntare altele decât subvențiile” ..................   15,00 mii lei;
 - 39.02.  ”Venituri din valorificarea unor bunuri” ............................      0,09 mii lei;
 - 42.02.  ” Subvenții de la bugetul de stat” ......................................... 198,13 mii lei;
 - 43.02.  ”Subvenții de la alte administrații” ...................................... 500,00 mii lei;
 - 48.02.  ”Subvenții primite de la UE / alți donatori” ........................  - 10,92 mii lei,

	 Cheltuielile bugetului local al Municipiului Brad pe anul 2024 se majorează cu suma de 1.092,30 mii lei la următoarele capitole bugetare:
· 67.02. ”Cultură recreere și religie”  ............................................   515,00 mii lei;
· 68.02.  ”Asigurări și asistență socială” ......................................... 390,00 mii lei;
· 70.02.  ”Locuințe servicii și dezvoltare publică” ........................... 187,00 mii lei.
Se suplimentează Titlul bugetar ”Cheltuieli de personal” aferent Capitolului bugetar  ”Asigurări și asistență socială”  cu suma de 21,45 mii lei provenită din plăți efectuate în anul precedent și recuperate în anul curent.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2024 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 421/2023 a bugetului de stat pe anul 2024, cu modificările și completările ulterioare, ale art.1 alin. 2, art. 8 și  art. 39  din  Legea nr. 273/2006 privind finanţele publice locale, cu modificările şi completările ulterioare, ale Ordonanței de Urgență a Guvernului nr. 113/2024 cu privire la rectificarea bugetului de stat pe anul 2024, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

